**Ауған соғысы ардагерлеріне арналған «Дара жол» бағдарламасының сценарий**

|  |  |
| --- | --- |
| 1 жүргізуші | 1979 жылы желтоқсан айында Кеңес үкіметінің ұйғаруымен Ауғанстан жеріне Кеңес әскерлерін енгізу туралы шешім қабылданды. Соғыс– зұлымдық. Жазықсыз төгілген қан. Тарих көші үнемі жаңаланып отырады. Десе де ұмытылмайтын,ескірмейтін тарихи оқиғалар болды.Соның бірі-әлемді дүр сілкіндірген Ауған соғысы. |
| 2 жүргізуші | 1989 жыл 15 ақпан – Кеңес әскерінің ақырғы легі Ауған елінен біржолата әкетілді. Өткеніміз өз елесінде қалу жолында әр жылдың 15 ақпан күні - Ауған соғысына қатысқандарды еске алу күні болып есептеледі.  |
| 1 жүргізуші | Қайырлы күн құрметті де қымбатты қонақтар! Ауған жерінен Кеңес әскерлерінің шығарылғанына 30 жыл толуына арналған ауған соғысы ардагерлеріне арналған «Дара жол» бағдарламасына қош келдіңіздер! |
| 2 жүргізуші | Құрметті қонақтар, Өткенін ескермеген өшеді,Өткенін қастерлеген өседі,- демекші, берер тәлімі мол тарихтың тірі куәгерлері бүгін біздің ортамызда! Олай болса бүгінгі «Дара жол» бағдарламасының құрметті қонақтарымен таныс болыңыздар!------------------------------------------------------------------------------------------------------ |
| 1 жүргізуші | «Ерлік - жан дүниенің ұлы қасиеті» деген екен бір дана қария. Өмірінің өлшеулі бір бөлігі, жауқазын жастық шағының сүбелі үлесін оқ пен от астында өткізіп, тағдырдың жазуымен елге аман – сау оралып, туған жерімен қауышқан майдангер ағаларымыз, әпкемізбен кездесіп, бүгінгідей сұхбат жүргізу – біз үшін бір ғанибет. |
| 2 жүргізуші | Олай болса сұхбатымызды бастамас бұрын сөз кезегін мектебіміздің директоры Токейбекова Айгүл Токенқызына берсек  |
| 1 жүргізуші | Біз ауған соғысы жайында көбінесе бұқаралық ақпарат құралдарынан, теледидардан, оқулықтардан оқып, біліп жатамыз. Ал енді бүгін кездесудің, сұхбаттасудың сәті түскен екен |
| 2 жүргізуші | Ендеше ойымызда жүрген сауалдарымызды қойып, естелік, әдемі әңгіме сұрасақ, соғыс жайлы ,бейбіт өмір жайлы. Қанша дегенмен соғысты көзбен көрген ардагерлердің өз аузынан есту басқаша болады емес пе? |
| 1 жүргізуші | Жалпы мектебімізде Ауған соғысы батырларын еске алу, құрметтеу ,кездесулер, іс-шаралар ұйымдастыру дәстүрлі түрде жалғасын тауып келеді .Оған осы отырған ардагерлерміз куә |
| 2 жүргізуші | Бірде Ауған соғысы жайында сахналық қойылым дайындау барысында көп ізденген ұстаздарымыз кітапханадан ауған соғысы жайлы кітап мазмұны желісінде Ауған соғысының ардагері аты аңызға айналған «Қара майор» полковник Борис Төкенұлы Керімбаев жайында сахналық қойылым көрсеткен болатын. |
|  | Иә, кейінен аңыз адамға, ардагерге құрмет көрсету ретінде сол қойылымның жазбасы «Қара майор» полковник Борис Төкенұлы Керімбаевқа жіберіліп, Борис Төкенұлы өзінің алғыс тілегін мектеп оқушыларына бейне жазба арқылы жеткізіп, ұландарымыз бен ұстаздарымыздың рухы көтеріліп,Отанға, ардагерлерге деген құрметтері асқақтай түскен болатын |
| 1 жүргізуші | Жаңа жоғарыда айтқандай біз Ауған соғысы, батырлары жайлы бұқаралық ақпарат, кітаптардан оқып,біліп жатамыз. Міне соның дәлелі Ауған соғысының ардагері аты аңызға айналған «Қара майор» полковник Борис Төкенұлы Керімбаев жайында тереңірек біліп, мектебіміздің директоры А.Т.Токейбекованың ұйымдастыруымен мектебіміздің бірқатар ұлан сыныбының оқушылары мен ұстаздарықазан айында Алматы қаласында аңыз адам «Қара майор» Борис Төкенұлы Керімбаевтың қабылдауында болып, ол кісінің өзімен сұхбаттасу бақытына ие болды |
| 2 жүргізуші | Олай болса сол кездесу барысында түсірілген бейне материалға назар аударыңыздар |
| 1 жүргізуші | Осы орайда Айгүл Токенқызы алғаш аңыз адам «Қара майор» » Борис Төкенұлы Керімбаевты көргенде қандай сезімде болдыңыз? |
| 2 жүргізуші | Ортамызда --------------------  **1. Аға, бәрі қалай басталды? Соқтықпалы-соқпақты белеске толы кезді еске түсірсеңіз? Естеліктеріңізбен бөлісе отырсаңыз** |
| 1 жүргізуші | **2. (Бауыржан ағайға)** Жалпы соғыс кезінде адам баласы мен адам баласы бір-біріне қарсы шығады.Жаудың көзін жою керек деген сөз әр жауынгердің санасында болады ғой, бірақ адам болған соң оқ атқанда аяушылық сезім жаныңызда ояна ма ?  |
| 2 жүргізуші | **3. Сондай-ақ Ауған алапатының құрбаны**, жерлесіміз жауынгер-интернационалист Самат Нұрғалиевтің апасы, Ауған соғысының куәгері, зейнеттегі капитан Ләззат Мүбаракқызы отыр. Апай қош келдіңіз.Сіздің өзіңізбен кездесуден ауған соғысына өз еркіңізбен сұранып барғаныңызды білеміз. Сол күндер ауыр болса да, алғашқы оқ дыбысы, жарылыстарды көргенде бойыңызда қорқыныш болды ма? |
| 1 жүргізуші |  Бүгін сондай-ақ ҚР Парламенті Мәжілісінің депутаты, Әлеуметтік-мәдени даму комитетінің мүшесі,«Нұр Отан» партиясы Фракциясының мүшесі, Ауған соғысы ардагерлері ұйымдарының "ҚАЗАҚСТАН АРДАГЕРЛЕРІ» қауымдастығының төрағасы, «Қазақстан Республикасының әскери-патриоттық спорттық клубтар Федерациясының» төрағасы БАҚЫТБЕК СМАҒҰЛ ағамызбен сұхбатасу сәті түсіп тұр................................................................ |
| 2 жүргізуші | 4.Иә, Ауған соғысына 22 мың қазақстандық қатысты, олардың 761-і қаза тапты, 21 адам хабарсыз кетті. Олар соғыстың мән-жайын ұғар-ұқпастан кете барды. Олардың бір ғана міндеті бала жастан санамызға сіңірілген патриоттық тәрбие Отан алдындағы борышын өтеу, қабылдаған антына берік болу едіОртамызда------------ Аға сіз Ауғанға қай жылы аттандыңыз?**Отбасыңызды,еліңізді сағынғанда өзіңізді қалай жұбатып жүрдіңіз?** |
| 1 жүргізуші | 5. Осы бағдарламаға дайындық барысында Ауған ардагерлері жайында көп деректерге тап болдық,ауғанға атанарда аналарының ,туғандарының жүрегіне жара салмауды ойлаған ардагерлеріміз туғандарына Отан алдындағы борышын өтеуге атанғандарын ғана айтқан екен. **Осы тұста «Соғыс» деген алғашқы сөзді естігенде ,өзіңізді қалай сезіндіңіз? Жақындарыңыз білді ме?** |
| 2 жүргізуші | **6.**Бұл соғыстан көптеген азаматтар із-түзсіз жоғалып кетті, қайсыбір аналар жалғызынан айрылды. Ауған соғысының еліміз үшін әкелген адам шығыны мен зардабы аз болмады.Ауған жайлы,ардагер жайлыдеректер әлі де болса толықтырылып, зерттелуде біз ардагерлердің аналарына жазған хаттары, қойын дәптерлері, Ауған жайлы әндерден ақпаратарға қанық болып жатамыз **Аға сондай бір ән «Привет сестренка» деп аталады.****Өз ойыңызды қысқаша айтып өтіп, осы әннен үзінді орындап берсеңіз?** |
| 1 жүргізуші | **«Соғыс бітті,елге қайтасыңдар» деген сөзді естігендегі сіздердің қуаныштарыңызда әрине шек болған жоқ.Ерекше қуанған кездеріңіздегі сезімдеріңізді айта аласыздар ма?** |
| 2 жүргізуші | **Өтер жылдар, айлар тағы алыстап,****Тағдыр талай тауқыметін табыстар** |
| 1 жүргізуші | **Өздеріңді жырлап өтер ұрпағың****Ауғандағы азап шеккен арыстар:** |
| 2 жүргізуші | Құрметті қонақтар, ардагерлер бүгінгі әдемі естелік, құнды ой, сүбелі әңгімелеріңізге көп рахмет! |
| 1 жүргізуші | Мектеп ұжымы мен оқушылары сіздерді құрметтейді, ерлік істеріңізді мәңгі есте сақтайды.Ешқашан соғыс болмасын деп, жас сәбидің гүлі солмасын деп, аналар жыламасын деп, ерлеріміз жат жерде болмасын деп, ақ бата мен ақ тілекті сіздерден күтеді. Ақ бата немесе тілектеріңізді білдірсеңіздер. |
| 2 жүргізуші | Өткеніміз ұмытылмайды. Бүгініміз бейбіт күн, Ертеңіміз жарқын болсын,  |
| 1 жүргізуші | Бейбіт өмірдің ақ таңында көріскенше күн нұрлы болсын құрметті ардагерлер ! Қош сау болыңыздар! |

**ауған соғысының ардагері Аязбаев Мұрат Жолдасбайұлы**

Бақытбек Смағұлдың « Мен көрген соғыс» атты кітабы

«Қазақстан ардагерлері» қауымдастығы төрағасының орынбасары, «Құрмет» орденінің иегері Бақытбек Смағұлдың « Мен көрген соғыс» атты кітабы жарық көрген еді.Автордың ерекше ден қойып, назар аударғаны- тағдыр. Адам тағдыры. Майдандас бауырластарының, қарулас достарының тағдыры. Олар Ауғанстанда қалай соғысты, не үшін жан қиды, тірі қалғандар бейбіт өмірге бейімделе алды ма ? Осы жайларды айтуды өзіне міндет санаған Б.Смағұл әсіресе мына мәселеге ерекше ден қояды:

Б.Смағұл: «Қаруластарымның өлімі маған қатты әсер етті.Әлденеге қапалана беремін, кеудемде өксік буып алған» дей келе, олардың майданда қалай қаза тапқанын шыншылдықпен көз алдына келтіреді: « ...Бас көтертпей атқылаған жаудың оғы Асылдың дәл ернінен тиіпті. Күрек тісінің бірі сонадай жерге ұшып кеткен...Екінші күні Самат Баратов қаза тапты. Асылдың досы еді. Арқасынан тиген оқтың екпіні кеудесін жарып, жүрегін сыртқа шығарып жіберіпті. Қасындағы жолдастары көпіршіп, көбігі шығып жатқан жүректі жалма-жан көтеріп алып, Саматтың кеудесіне қайта салып, бинтпен тас қып орап тастапты...». Сондай- ақ, дұшпандардың озбыр іс- әрекеттеріне мойымаған жауынгерлердің Ауған жерінде қиыншылықтарға мойынсұнбағанын көреміз.

**Жастардың бойында патриоттық сезімді қалыптастырып, Отансүйгіштікке баулу бағытындағы пікіріңізді білсек**

**1.«Соғыс» деген алғашқы сөзді естігенде ,өзіңізді қалай сезіндіңіз?**

**2.Алғашқы оқ дыбысы,жарылыстарды көргенде бойыңызда қорқыныш болды ма?**

**3.Жалпы соғыс кезінде адам баласы мен адам баласы бір-біріне қарсы шығады.Жаудың көзін жою керек деген сөз әр жауынгердің санасында болады ғой, бірақ адам болған соң оқ атқанда аяушылық сезім жаныңызда ояна ма ?**

**4.Сіздер өз Отандарыңызды емес,өзге Республиканың жерін қорғау үшін бардыңыздар.Бірақ сіздерде, сол жердің жауынгерлерімен бірге, жауға қарсы шықтыңыздар, олар сіздерге ризашылығын қалай білдірді?**

**5.Отбасыңызды,еліңізді сағынғанда өзіңізді қалай жұбатып жүрдіңіз?**

**6.Сіздерді қалай тамақпен,киіммен қамтамасыз етті?**

**7.«Соғыс бітті,елге қайтасыңдар» деген сөзді естігендегі сіздердің қуаныштарыңызда әрине шек болған жоқ.Ерекше қуанған кездеріңіздегі сезімдеріңізді айта аласыздар ма?**

**- Қалай ойлайсыз, ел басына күн туа қалған жағдайда кейіпкерлеріңіздің ішіндегі  «Қара майордың» ерлігін қазіргі ұрпақ қайталай ала ма?**

1. **Соғыс қалай басталды? Сіздерді майдан даласына ерікті түрде алып кетті ме әлде күш көрсету, зорлық-зомбылық жасау арқылы ма?**
2. **Айтыңызшы, ауған соғысы өте қатал болды. Тіпті, баласынан айырылған аналарда, баласының соғыста қайтыс болғандығын ешкімге білдірмеу, айтпау керек болды дейді. Бұл қаншалықты рас, шындыққа жанасады ма?**
3. **Майданға қанша жас аралығындағы азаматтарды алды? Және де біздің Жаңақорған ауданынан соғыс даласына қанша адам аттанды, майданға кеткен азаматтарымыз түгел оралды ма?**
4. **Қазіргі бейбіт заман сарбаздарынан қандай батырлық, ерлік қасиеттерін көріп**

**жүрсіз?
5) Өз тәжірибеңізден қазіргі жастар өз елінің патриоты ретінде қандай болу керек деп**

**ойлайсыз?
6) «Ерлік, батырлық, жауынгерлік» ұғымдарын жастар арасында қалай насихаттаған**

**дұрыс деп ойлайсыз?**